

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΠΕΡΙΦΕΡΕΙΑ ΑΤΤΙΚΗΣ  **ΔΗΜΟΣ ΓΛΥΦΑΔΑΣ**  Πληροφορίες: Μ. Δουρούδη  τηλ.: 213-2141414  e-mail: m.douroudi@glyfada.gr | **Αρ. Πρωτ. : 37798**  **Ημ/νια : 23-12-2020** |

### ΠΕΡΙΛΗΨΗ ΔΙΑΚΗΡΥΞΗΣ

### ΔΗΜΟΠΡΑΣΙΑΣ ΓΙΑ ΤΗ ΣΥΝΑΨΗ ΔΗΜΟΣΙΑΣ ΣΥΜΒΑΣΗΣ ΕΚΠΟΝΗΣΗΣ ΜΕΛΕΤΗΣ

### ΜΕ ΑΝΟΙΚΤΗ ΔΙΑΔΙΚΑΣΙΑ ΜΕΣΩ Ε.Σ.Η.ΔΗ.Σ.

**Ο ΔΗΜΑΡΧΟΣ ΓΛΥΦΑΔΑΣ**

διακηρύσσει:

δημόσιο ανοικτό διαγωνισμό για τη σύναψη σύμβασης εκπόνησης της μελέτης (προεκτιμώμενη αμοιβή κάτω του ορίου του άρθρου 117 του Ν. 4412/2016) με τίτλο **«ΕΚΠΟΝΗΣΗ ΜΕΛΕΤΩΝ ΠΥΡΟΠΡΟΣΤΑΣΙΑΣ ΓΙΑ ΤΙΣ ΣΧΟΛΙΚΕΣ ΜΟΝΑΔΕΣ ΤΟΥ ΔΗΜΟΥ ΓΛΥΦΑΔΑΣ»,** που θα διεξαχθεί σύμφωνα με τις διατάξεις του Ν.4412/2016 (Α’ 147), με κριτήριο ανάθεσης την πλέον συμφέρουσα από οικονομική άποψη προσφορά βάσει τιμής και εκτιμώμενης αξίας **171.714,00 €** (συμπεριλαμβάνεται Φ.Π.Α. 24%).

Το φυσικό αντικείμενο περιλαμβάνει την επικαιροποιημένη αποτύπωση των κατόψεων και την εκπόνηση των απαραίτητων τεχνικών μελετών πυροπροστασίας, όπου ενδεικτικά περιλαμβάνονται σχέδια κάτοψης, τεχνική περιγραφή των μόνιμων συστημάτων πυροπροστασίας, καθώς και την σύνταξη τευχών δημοπράτησης για την υλοποίηση των προβλεπόμενων στη μελέτη μέτρων και μέσων πυροπροστασίας.

Οι αποτυπώσεις των κατόψεων και οι μελέτες πυροπροστασίας θα εκπονηθούν για τα υφιστάμενα εκπαιδευτήρια του Δήμου Γλυφάδας, ήτοι για 19 Νηπιαγωγεία (με τα παραρτήματα αυτών), 15 Δημοτικά και 15 Γυμνάσια-Λύκεια.

Την **Παρασκευή 22 Ιανουαρίου 2020 και ώρα 13:00 μ.μ.** λήγει η προθεσμία υποβολής προσφορών για την επιλογή αναδόχου εκπόνησης της μελέτης**.** Η ηλεκτρονική αποσφράγιση των προσφορών θα γίνει την **28η Ιανουαρίου 2020, ημέρα Πέμπτη, και ώρα 10:00 π.μ.**

Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών για την **κατηγορία μελέτης 9** (Μελέτες Μηχανολογικές, Ηλεκτρολογικές) **πτυχίο τάξεως Γ΄** και για τη **κατηγορία μελέτης 6** (Αρχιτεκτονικές μελέτες κτιριακών έργων) **πτυχίο τάξεως Β΄.**

Η συνολική προθεσμία για την περαίωση του αντικειμένου της σύμβασης ορίζεται σε **εκατόν πενήντα (150) ημέρες / πέντε (5) μήνες** από την υπογραφή του συμφωνητικού.

Οι ενδιαφερόμενοι μπορούν να βρουν τα τεύχη Δημοπράτησης, το ΤΕΥΔ και το έντυπο οικονομικής προσφοράς του διαγωνισμούστον ειδικό, δημόσια προσβάσιμο, χώρο “ηλεκτρονικοί διαγωνισμοί” της πύλης [www.promitheus.gov.gr](http://www.promitheus.gov.gr/), καθώς και στην ιστοσελίδα του Δήμου Γλυφάδας <https://www.glyfada.gr/index.php/home/page/diagwnismoi>.

Για την συμμετοχή στον διαγωνισμό απαιτείται η κατάθεση από τους συμμετέχοντες οικονομικούς φορείς, εγγυητικής επιστολής συμμετοχής, που ανέρχεται στο ποσό των **2.769,58** **ευρώ.** Η εγγύηση συμμετοχής βεβαιώνεται με την προσκόμιση εγγυητικής επιστολής αναγνωρισμένης στην Ελλάδα Τράπεζας, ή γραμματίου σύστασης παρακαταθήκης του Ταμείου Παρακαταθηκών και Δανείων ή του Τ.Σ.Μ.Ε.Δ.Ε.

Ο Δήμος Γλυφάδας έχει ενταχθεί στο Πρόγραμμα χρηματοδότησης του Υπουργείο Εσωτερικών ΦΙΛΟΔΗΜΟΣ ΙΙ, Πρόσκληση VIII (ΠΔΕ ΥΠ ΕΣΩΤΕΡΙΚΩΝ ΣΑΕ 055 2017ΣΕ05500010). Το ποσό έχει εγγραφεί σε βάρος του Κ.Α. 60.7411.0001 του προϋπολογισμού του Δήμου Γλυφάδας για το οικονομικό έτος 2020.

**Ο ΔΗΜΑΡΧΟΣ ΓΛΥΦΑΔΑΣ**

**ΠΑΠΑΝΙΚΟΛΑΟΥ ΓΕΩΡΓΙΟΣ**